Diari Oficial de la Generalitat Valenciana


Sumari del DOGV 4628, del 12-11-2003 (2003/11326)

Informació pública del decret mitjançant el qual s'aprova el projecte de construcció d'una rotonda partida semaforitzada a la CN-332, punt quilomètric 141,350, accés hospital.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11812


Organisme emissor
:   Ajuntament de la Vila Joiosa

Tipus de document
:   Anunci

Informació pública del decret mitjançant el qual s'aprova el projecte de construcció d'una rotonda partida semaforitzada a la CN-332, punt quilomètric 141,350, accés hospital. [2003/Q11730]
  
Mitjançant este edicte, faig públic que l'alcalde ha dictat la resolució següent amb el número 3.262/2003, de 8 de juliol.
  
Vist l'informe emés per l'enginyer de camins, canals i ports municipal, de 26 de juny de 2003, que literalment expressa:
  
«... Antecedents
  
El 2 d'abril de 2002, la Comissió de Govern de l'Ajuntament de la Vila Joiosa, en sessió ordinària, va aprovar l'adjudicació de la redacció del projecte de rotonda partida semaforitzada a la CN-332, punt quilomètric 141,350, accés hospital, terme municipal de la Vila Joiosa, a la mercantil Paybot Consulting, SA.
  
El 8 de juliol de 2002, la mercantil redactora del projecte va registrar d'entrada en este ajuntament (núm. 6.658) tres exemplars visats del projecte de rotonda i un suport informàtic d'este projecte.
  
El 18 de juliol de 2002 es va remetre un exemplar del projecte de rotonda a la Unitat de Carreteres a Alacant, del Ministeri de Foment.
  
El projecte esmentat es va sotmetre a informació pública el 12 de setembre de 2002 mitjançant la publicació en el diari Información i el 19 de setembre de 2002 mitjançant la publicació en el Diari Oficial de la Generalitat Valenciana (núm. 4.339).
  
El 13 de gener de 2003 es va registrar d'entrada en este ajuntament (núm. 290) un escrit de la Demarcació de Carreteres a València del Ministeri de Foment, en què autoritzava la construcció de la rotonda partida semaforitzada.
  
El 8 de maig de 2003 se li va comunicar a l'autor del projecte la necessitat d'esmenar i de donar resposta a diversos aspectes posats de manifest pels servicis tècnics d'este ajuntament.
  
El 16 de juny de 2003, la mercantil redactora del projecte va registrar d'entrada en este ajuntament (núm. 6.060) dos exemplars visats d'un nou projecte (en suport de paper i informàtic) en què esmenava les deficiències observades pels servicis tècnics d'este ajuntament.
  
Sobre el nou projecte de rotonda partida semaforitzada
  
Després d'estudiar el nou projecte presentat per la mercantil adjudicatària, el tècnic que subscriu informa el següent:
  
1. En principi pareix que en el nou projecte presentat s'esmenen les deficiències que es van posar de manifest a l'escrit de 8 de maig de 2003.
  
2. La rectificació del projecte suposa un increment del pressupost d'execució material de les obres sobre l'inicialment presentat de 61.944,37 euros (increment del 14,73%).
  
Sobre les al·legacions presentades
  
Durant el període d'informació pública, l'única al·legació realitzada al projecte va ser la presentada el 17 d'octubre de 2002 pel Grup Ecologista Xoriguer (núm. registre d'entrada 10.000), en la qual es posava de manifest, principalment, la falta d'un catàleg d'arbres de la zona, l'absència d'aprofitament del sòl i dels arbres i la no esmena de la recollida d'aigües pluvials.
  
Pel que fa a les al·legacions esmentades a l'apartat anterior, cal contestar:
  
1. Efectivament al projecte presentat no apareix cap catàleg d'arbres ni s'especifica l'aprofitament del sòl i dels arbres que hi ha, no obstant això, durant l'execució de les obres, i seguint les directrius dels servicis tècnics d'este ajuntament i sempre que siga possible, es procedirà a la replantació de totes aquelles espècies arbòries sobre les quals hi haja algun interés i a la reutilització del sòl extret durant els moviments de terra.
  
2. En el projecte presentat s'han previst les obres de drenatge necessàries mitjançant la canalització del barranc que hi ha i la facilitat de l'evacuació de les aigües de pluja.
  
Conclusions i proposta
  
Com a conclusió final el tècnic que subscriu proposa:
  
1. Aprovar el nou projecte de rotonda presentat el passat 16 de juny de 2003 (núm. registre d'entrada 6.060).
  
2. Anul·lar el projecte de rotonda presentat el passat 8 de juliol de 2002 (núm. registre d'entrada 6.658) el qual quedarà substituït per l'esmentat al punt anterior.
  
3. Considerar estimades i contestades les al·legacions presentades a este projecte.
  
No obstant la corporació, amb criteri superior decidirà...».
  
Atés que s'han complit tots i cada un dels tràmits establits en la Llei Reguladora de l'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: «Els projectes d'urbanització per a actuacions integrades se sotmetran al procediment d'aprovació propi dels programes, tret pel que fa a la competència entre iniciatives. Serà innecessària la informació pública separada quan es tramiten al costat dels programes o plans».
  
Atés el que establix l'article 21.1.j, de la Llei de Bases de Règim Local, on s'establix: «L'alcalde és el president de la corporació i ostenta, en tot cas, les següents atribucions: ...les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d'urbanització...», així com el Decret 3.165/2003, de 2 juliol, mitjançant el qual s'atribuïx per delegació a la Comissió de Govern, l'aprovació dels projectes d'urbanització.
  
Atés el que establix l'article 14 de la Llei de Règim Jurídic de les Administracions Públiques i Procediment Administratiu Comú, on es regula l'avocació de competències quan concorren circumstàncies d'índole tècnica, econòmica, social, jurídica o territorial el facen convenient, i tenint en compte la urgència de l'aprovació del projecte de construcció de rotonda partida semaforitzada en la CN-332, punt quilomètric 141,350, accés hospital, resolc:
  
I. Avocar la competència delegada en la Comissió de Govern, per a l'aprovació del projecte de construcció de rotonda partida semaforitzada en la CN-332 punt quilomètric 141,350, accés hospital.
  
II. Aprovar el nou projecte de construcció de rotonda partida semaforitzada en la CN-332 punt quilomètric 141,350, accés hospital, presentat el passat 16 de juny de 2003 (núm. registre d'entrada 6.060).
  
III. Anul·lar el projecte de rotonda presentat el passat 8 de juliol de 2002 (núm. registre d'entrada 6.658), el qual quedarà substituït per l'esmentat al punt anterior.
  
IV. Considerar estimades i contestades les al·legacions presentades a este projecte en el sentit transcrit a l'informe tècnic de l'enginyer de camins, canals i ports de 26 de juny de 2003.
  
V. Disposar la publicació del present acord, amb la remissió prèvia a la Conselleria d'Obres Públiques Urbanisme i Transports del projecte diligenciat com cal, en el Diari Oficial de la Generalitat Valenciana, segons el que establix l'esmentat article 139.1 del Decret 201/1998 en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
Contra la present resolució definitiva en via administrativa, s'hi podrà interposar, de conformitat amb el que establix l'article 117 de la Llei de Règim Jurídic de les Administracions Públiques i Procediment Administratiu Comú, un recurs potestatiu de reposició, davant d'esta Alcaldia, en el termini d'un mes, computat des del sendemà de la publicació de la present informació en el Diari Oficial de la Generalitat Valenciana. Així mateix, podrà interposar un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos computats a partir del sendemà de la publicació del present edicte. Durant el mes d'agost no correrà el termini per a interposar recurs contenciós administratiu.
  
Això sense perjuí de la interposició de qualsevol altre recurs que s'estime procedent.